Lav et referat af nedenstående tekst:

Tekst:
Tidligere på sæsonen tog Martin Pedersen skridtet op fra assistenttræner til cheftræner i Jammerbugt FC. Dette skridt har hverken Martin Pedersen eller 2. divisionsklubben Jammerbugt FC fortrudt. Opgaven var at sikre holdet overlevelse i divisionen. Og nu, to runder før sæsonens afslutning, er den mission fuldført. - Martin har løst opgaven, han blev stillet tidligere på sæsonen. Vi har fået positive tilkendegivelser fra spillertruppen og vores oplevelse er, at Martin er vokset med opgaven. Det tror vi på, at han vil fortsætte med at gøre fremadrettet, og derfor er vi glade for, at Martin har takket ja til at fortsætte som cheftræner i den nye sæson, fortæller formand Finn Larsen på vegne af klubbens bestyrelse. Der er lavet en samarbejdsaftale, der foreløbigt er gældende til og med 2017. Martin Pedersen glæder sig over at kunne arbejde langsigtet med holdet, og ikke blot fra kamp til kamp. -  Det har været super spændende og en stor fornøjelse at stå i spidsen for dette hold. At jeg har fået den mulighed i en så ung alder er jeg både glad, stolt og taknemmelig for, siger Jammerbugt FC cheftræneren. Martin Pedersen og truppens næste udfordring hedder Svendborg på udebane allerede i kommende weekend.

Referat:
Martin Pedersen og Jammerbugt FC har papir på hinanden i de næste halvandet år.